
РЕПУБЛИКА СРБИЈА			
ОПШТИНА ЛАПОВО
СКУПШТИНА ОПШТИНЕ
Број: 001487014 2026 08233 001 000 060 107 04 007
Датум: 26. март 2026. године
ЛАПОВО

На основу члана 40. тачка 11) и 57) Статута Општине Лапово („Службени гласник општине Лапово“, бр. 13/25) и члана 138. став 3. Пословника Скупштине општине Лапово („Службени гласник општине Лапово“, бр. 5/19), Скупштина општине Лапово, на седници одржаној дана 26. марта 2026. године, донела је
Р Е Ш Е Њ Е

Члан 1.
ДАЈЕ СЕ сагласност на прву измену Финансијског плана Установе за децу предшколског узраста „Наша младост“ Лапово за средства која се финансирају из општинског буџета за 2026 годину, број 19/2026 од 26. фебруара 2026. године.

Члан 2.
Ово решење објавити  у „Службеном гласнику општине Лапово“.

О б р а з л о ж е њ е
                 Правни основ за доношење овог решења садржан је у члану 40. тачка 11) и 57) Статута општине Лапово којима је прописано да Скупштина општине оснива установе и организације у области предшколског образовања, васпитања, основног образовања, културе, социјалне заштите, примарне здравствене заштите, физичке културе, спорта, дечје заштите и туризма, прати и обезбеђује њихово функционисање и доноси акт о мрежи јавних предшколских установа и јавних основних школа на територији општине  на основу критеријума које утврди Влада, као и да разматра извештај о раду и даје сагласност на програм рада корисника буџета.            
Управни одбор Установе за децу предшколског узраста „Наша младост“ Лапово је донео Одлуку о усвајању измене Финансијског плана Установе за децу предшколског узраста „Наша младост“ Лапово за 2026. годину са првим ребалансом, број 19 од 26. фебруара 2026. године.
Одељење за буџет и финансије Општинске управе општине Лапово је дана 18. марта 2026. године, дало позитивно мишљење да је измењени Финансијски план Установе за децу предшколског узраста „Наша младост“ Лапово за 2026. годину усклађен са Одлуком о буџету општине Лапово за 2026. годину.
	Имајући у виду да је измена Финансијског плана Установе за децу предшколског узраста „Наша младост“ Лапово за 2026. годину донета у складу са законом и циљевима оснивања установе, донето је Решење као у диспозитиву.
ЗАМЕНИК ПРЕДСЕДНИКА 
Милан Хршум 

